માતા બનવાનો કોઈ પણ સ્ત્રી માટે એક ખૂબ જ સુખદ અને અનમોલ અનુભવ હોય છે. એક નવા જીવને દુનિયામાં લાવવાનો સૌભાગ્ય માત્ર સ્ત્રીઓને જ હોય છે. પોતાના બાળકને ગર્ભમાં મહેસુસ કરવું અને તેની હલનચલન નો અહેસાસ, એક ગર્ભવતી સ્ત્રી માટે, કોઈ દિવસ ન ભૂલી શકાય એવો અનુભવ હોય છે, પણ એક જીવને જન્મ આપવો સહેલી વાત નથી હોતી. સ્ત્રીઓને નવ મહિના દરમ્યાન થયેલા ઉતાર-ચઢાવ અને પ્રસવની અસહ્ય પીડાથી પસાર થવું પડે છે. એક નવા જીવને જન્મ આપવો કોઈ લડાઈથી ઓછો નથી. કહેવામાં આવે છે કે પ્રસવ પીડામાં થતો દુખાવો વિસ હાડકા એક સાથે તૂટવા જેવો દુખાવો હોય છે, એટલે તો કહેવાય છે કે માતા બન્યા પછી એક સ્ત્રીનો બીજો જન્મ થાય છે. દરેક ગર્ભવતી સ્ત્રીના મનમાં ઘણા સવાલો આવે છે પણ સૌથી મહત્વપૂર્ણ અને સામાન્ય સવાલ હોય છે કે પ્રસવ દરમિયાન કેટલો દુખાવો થશે? આ સવાલ વધુ કરીને પ્રથમવાર માતા બની રહેલી સ્ત્રીઓને હેરાન કરતો હોય છે અને આ જ ડરથી આજની મોર્ડન જમાનાની સ્ત્રીઓ સિઝેરીયન ડિલેવરી નો સહારો લે છે, કેમકે એમાં તેમને પ્રસવ પીડાનો એટલો અનુભવ નથી થતો અને આમાં માતાને વધુ પીડા સહન ન કરવી પડે; પરંતુ આગળ જતા આમા માતા અને બાળક બન્નેને મુશ્કેલીનો સામનો કરવો પડે છે. આથી નોર્મલ ડિલેવરી કોઈપણ સ્ત્રી માટે પ્રાથમિકતા હોવી જોઈએ. ગભરાશો નહીં, પ્રસવ પીડા એટલે લેબર પેનને સહન કરવું અથવા ઓછુ કરવાના પણ ઉપાય છે. જો તમને ખબર હોય કે પોતાની મદદ કેવી રીતે કરશો તો તમે થોડી હદ સુધી આ પીડાને સહન કરવામાં કામયાબ થઇ જશો. એટલે આ લેખ દ્વારા પ્રસવ પીડાને સહન કરવાની સાથે સબંધિત વાતો શેર કરી રહ્યા છે, જેથી તમારા પ્રસવના અનુભવને સકારાત્મક બનવામાં મદદ મળશે.